Det er vanskelig å anslå størrelsen på Springfield. På oversiktsbilder virker ikke byen veldig stor, likevel har byen flyplass, havneområde, flere etniske bydeler og flere spesialiserte shoppingstrøk. Byen har også et eget baseball-lag i de lavere divisjoner, hundeveddeløpsbane og atomkraftverk. Av attraksjoner kan nevnes rulletrappen til ingensteds og bildekkbrannen som har holdt det gående i årevis. Springfield var også den første amerikanske byen til å forkaste det metriske system, og er også kjent som den byen i USA med flest hjerteinfarkt.